สมยศ จวกแรง จิตสำนึกบกพร่อง น้าเอี๊ยง จิกนิ่มๆ ฟ้องไปเรื่อยๆ 
ต่างฝ่ายต่างมั่นใจว่าตัวเองถูก ส่วนใครจะผิดก็ต้องตามติดกันต่อไป อดีตผู้จัดการ สมยศ ศรีสมบูรณ์ กับพระเอกวัยใสจากอาร์เอส เอี๊ยง สิทธา สภานุชาติ มีเรื่องราวชวนปวดใจ ไม่รู้ว่าใครจะแพ้ หรือชนะ สมยศ ดับเครื่องชนลุยยื่นฟ้อง เอี๊ยง สิทธา ฟ้องทั้งคดีอาญาฉ้อโกงทรัพย์ และฟ้องคดีแพ่ง ฐานผิดสัญญาละเมิดข้อตกลงการเป็นผู้จัดการส่วนตัว จริงๆ ก็ไม่อยากจะฟ้องร้องอะไรหรอก แต่ในเมื่อคุยกันดีๆ ไม่ได้ ก็ต้องพึ่งศาล,ให้เวลาทางนั้นนานแล้ว? ก็นานหลายปีแล้วนะ ก็น่าจะคุยกันได้ แต่สุดท้ายก็คุยกันไม่รู้เรื่อง คดีฉ้อโกงทรัพย์คืออะไร เรื่องสัญญาเขาเอาไปแล้วไม่คืน สัญญาอะไร? สัญญาที่เซ็นไว้ด้วยกัน 5 ปี ทำไมทางเอี๊ยงไม่คืน? ก็ไม่รู้ ต้องไปถามเขานะว่าทำไมถึงไม่คืน เอาไปเก็บไว้ทำไม เรียกค่าเสียหายเยอะไปมั้ย 5 ล้าน? ปรึกษาทนายแล้ว ก็น่าจะสมเหตุสมผลดีนะ มีโอกาสจะคุยกันดีๆ ได้หรือไม่? เราพร้อมจะคุยแต่ทางนั้น ไม่พร้อมมานานแล้ว ตอนเอี๊ยงมาขอสัญญา เห็นว่าร้องไห้น้ำตาแตก อ้อนวอนสุดๆ จริงหรือไม่? ใช่ครับ คุณสมยศไม่โกหก ว่าเป็นคนแรกที่ดันเอี๊ยงเข้าวงการ? ไม่โกหก จะโกหกไปทำไม ไปย้อนดูได้,ได้คุยกับทางอาร์เอสหรือยัง? คุยแล้วนะ แต่ก็เหมือนเดิม อย่าให้พูดถึงอาร์เอสเลยว่าเขาทำอะไรกับผมไว้ ทำอะไรเหรอคะ? ไม่อยากจะพูดนะ ยืนยันว่าทำหน้าที่ของผู้จัดการที่ดีแล้ว? ก็เต็มที่แล้วนะ คอยดูแล คอยหางานที่เหมาะสมให้เขาตลอด เอี๊ยงกำลังจะดัง ก็เลยอยากได้ส่วนแบ่งเพิ่มมากขึ้น? ไม่เกี่ยวนะ ต้องบอกว่าสัญญาก็คือสัญญา ตกลงกันโอเคตั้งแต่ตอนแรกๆ ไปแล้ว อยากดังก็เลยเกาะเอี๊ยง เลยต้องฟ้อง? มีวิธีดังแบบอื่นๆ อีกเยอะแยะ ไม่จำเป็นต้องทำแบบนี้ ผมมีงานมีเงิน บอกตรงๆ ไม่ต้องเป็นผู้จัดการเอี๊ยงก็มีเงินเยอะแยะ แต่ที่ฟ้องก็เพื่อให้สังคมได้รับรู้ ว่าเขาเป็นคนยังไง ไม่อยากดังเลยอยู่วงการบันเทิงมากว่า 20 ปี เงินผมมี บ้านก็เพิ่งซื้อใหม่ 12 ล้าน แถวลาดพร้าว ขอย้ำอีกครั้งผมไม่ได้อยากดัง เพราะคนดังไม่ได้วิเศษกว่าคนอื่นๆ ทั่วไป และคนดังบางคนก็ไม่เห็นจะเป็นคนดีเลย มีแต่เปลือก,อยากบอกอะไรกับเอี๊ยง? จิตสำนึกบกพร่องหรือไม่ ลืมบุญคุณหรือเปล่า ประเด็นนี้เอี๊ยงรู้อยู่แก่ใจ อยู่แล้ว เขาไม่ใช่เด็กแล้ว โตๆ กันแล้ว มีพ่อแม่มีทางอาร์เอสคอยสั่งสอน รู้ดีว่าอะไรผิดอะไรถูก อยากให้ทุกคนลองคิดให้ดีๆ ว่าถ้าไม่มีจุดเริ่มต้น ถ้าผมไม่เจอเขาไม่พาเข้าวงการ เขามีวันนี้มีชื่อเสียงได้อย่างทุกวันนี้หรือไม่ จริงอยู่อาร์เอสเป็นคนสร้างเป็นคนปั้น แต่จุดเริ่มต้นก็สำคัญ ทุกคนต้องมีจุดเริ่มต้น อย่าลืมตัวอย่าลืมคนที่พาเราเข้าวงการ,บันเทิงไทยรัฐออนไลน์ ได้ติดต่อไปยังคู่กรณีคือ เอี๊ยง สิทธา แต่ปรากฏว่าโทรไปไม่รับสาย ทางเราจึงได้ติดต่อไปสัมภาษณ์คุณแม่ของเอี๊ยง คุณอิ๋ว พิมลรัตน์ สภานุชาติ,คุณแม่รู้จักกับสมยศ? รู้จักค่ะ เขาเป็นคนแนะนำเข้าสู่วงการ เวลามีคนถามแม่ว่า ลูกเข้าวงการได้ยังไง ก็จะบอกว่าเขาพาเข้าวงการเสมอ คิดว่าทำไมสมยศต้องฟ้องลูกชาย? ก็ไม่รู้เหมือนกัน เพราะเขาบอกว่าเพิ่งซื้อบ้าน มีเงินส่งบ้านเดือนละเป็นแสนๆ ไม่รู้ว่าเขาอยากจะได้อะไร ยังมองอะไรไม่ออก แม่ก็ยุ่งๆ อยู่ เพราะไปเป็นวิทยากรอบรมครูผู้บริหาร เรียกว่าคุณแม่ไม่ใส่ใจกับการฟ้องครั้งนี้? ไม่ใส่ใจค่ะ เขาประสงค์จะฟ้อง ก็เรื่องของเขาเนอะ ก็ต้องว่ากันไปเนอะ ได้พูดคุยกับลูกเรื่องนี้อย่างไร? ไม่ได้เจอกันเลย เขากลับบ้านมาดึกๆ ติดทำงานโน่น นั่น นี่? ค่ะ ลูกเป็นคนน่ารัก เป็นคนดี คิดว่าจุดประสงค์ของการฟ้องครั้งนี้คืออะไร? ก็ไม่รู้ว่าเขาจะเอายังไงเนอะ ถ้าพูดตรงๆ ทางสมยศ ก็คงจะต้องการเอาเงินหรือเปล่าคะ? ค่ะ พูดตรงๆ ก็คงแบบนั้น,ด้านน้าของเอี๊ยง เฮียรักษ์ อนุรักษ์ สภานุชาติ ได้ให้สัมภาษณ์อย่างอารมณ์ดีว่า คุยกับผมได้ ผมเลี้ยงเอี๊ยงมาตั้งแต่เด็ก มั่นใจว่าจะชนะ? ถ้าทางนั้นคิดว่าตัวเองถูก ทางเราก็คิดว่าเราถูก ก็ต้องหากรรมการมาไกล่เกลี่ย ก็แค่นั้น ตั้งรับอย่างไรคะ กับคดีนี้? ไม่ต้องตั้งรับอะไรหรอกครับ เราทำดีที่สุดแล้ว ไม่รู้ว่าเขาจะฟ้องอะไร มั่นใจว่าจะชนะคดี? ทางเรามั่นใจ ครอบครัวเราสืบประวัติได้ เรามีคุณธรรม ไม่กลัวอะไร ไม่มีอะไรหรอกครับ วงการนี้ก็แบบนี้แหละครับ ทางผู้ใหญ่ที่อาร์เอสได้มาตักเตือนอะไรหรือไม่? ไม่มีครับ,จากคดีฟ้องร้องนี้ มีผลกระทบอะไรกับงานด้วย? ไม่มี เอี๊ยงมีเครียดกับคดีนี้? ปกติเลย ไม่มีอะไร ก่อนจะฟ้องทางคุณสมยศได้โทรมาเคลียร์ก่อนหรือไม่? ไม่มี ไม่เห็นโทรมา จะติดต่อเคลียร์กันดีๆ หรือไม่? ถ้าจะให้ผมโทรไปก่อน ไม่โทรหรอกครับ (หัวเราะ) ปวดหัว เขาก็ฟ้องไปเรื่อยๆ เห็นเขาจะฟ้องมาตั้งนานแล้ว ตั้งแต่ปีที่แล้ว คุยกันล่าสุดกับคุณสมยศเมื่อไร? ไม่ได้คุยกันมาเป็นปีแล้วมั้ง ตอนนี้เอี๊ยงตั้งค่าไอจีเป็นไพรเวทแล้ว น่าจะเกี่ยวกับคดีนี้หรือเปล่า? ไม่เกี่ยวกันครับ เห็นว่าเร็วๆ นี้เอี๊ยงจะออกงานเพลงเดี่ยว? ไม่แน่ใจ.  
ต่างฝ่ายต่างมั่นใจว่าตัวเองถูก ส่วนใครจะผิดก็ต้องตามติดกันต่อไป อดีตผู้จัดการ สมยศ ศรีสมบูรณ์ กับ พระเอกวัยใสจากอาร์เอส เอี๊ยง สิทธา สภานุชาติ มีเรื่องราวชวนปวดใจ ไม่รู้ว่าใครจะแพ้หรือ
สมยศฟ้องเอี๊ยง,เอี๊ยง สิทธา สภานุชาติ,ชิงรักหักสวาท,อาร์เอส,รุกกี้บีบี,นักร้อง,โดนฟ้อง,ละเมิดสัญญา,ฉ้อโกงสัญญา